62024TO0484_INF
Определение на Общия съд (пети състав) от 26 юни 2025 г. —FF/Евроюст и Европол (Sky ECC III)
(Дело T‑484/24)
„Извъндоговорна отговорност — Сътрудничество на полицейските и другите правоприлагащи органи на държавите членки — Твърдения за неправомерно обработване на лични данни — Неспазване на изискванията за форма —Член 76, буква г) от Процедурния правилник — Липса на претърпени неимуществени вреди от действията на Европол — Иск, частично подаден до съд, който очевидно няма компетентност да го разгледа, частично явно недопустим и частично явно лишен от всякакво правно основание“
1.
Производство — Иск на физическо или юридическо лице да се установи недопустимост на акт на национален орган — Липса на компетентност на съда на Съюза — Недопустимост
(член 277 ДФЕС)
(вж. т. 20)
2.
Производство — Иск на физическо или юридическо лице да се установи незаконосъобразност на акт на национален орган — Явна липса на компетентност на съда на Съюза — Недопустимост
(член 277 ДФЕС)
(вж. т. 21)
3.
Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Иск, целящ поправянето на вреди, причинени от институция на Съюза — Липса на данни относно соченото за противоправно поведение — Недопустимост
(членове 268 и 340 ДФЕС; Процедурен правилник на Общия съд, член 76, буква г); Регламент на Европейския парламент и на Съвета 2018/1727, член 46, параграф 1)
(вж. т. 31, 32 и 45)
4.
Извъндоговорна отговорност — Условия — Противоправно поведение — Вреда — Причинно-следствена връзка — Действителна и сигурна вреда — Тежест на доказване — Иск, с който не са посочени данни, доказващи наличието на неимуществена вреда и обхвата ѝ — Задължение на Общия съд да допълва доводите, като търси и разпознава такива данни в приложенията към писмените изявления на ищеца или като разпорежда представяне на доказателства — Липса — Отхвърляне на целия иск
(член 340 ДФЕС; Процедурен правилник на Общия съд, член 85, параграфи 1 и 2; Регламент на Европейския парламент и на Съвета 2016/794, член 50, параграф 1)
(вж. т. 55, 57, 58, 67, 71, 74, 78, 85 и 87)
5.
Извъндоговорна отговорност — Условия — Регламент 2016/794 — Отговорност за неправомерна обработка на лични данни — Естество на посочената отговорност — Солидарна отговорност на Европол и на съответната държава членка
(Регламент на Европейския парламент и на Съвета 2016/794, съображение 57 и член 50, параграф 1)
(вж. т. 83 и 84)
Диспозитив
1)
Отхвърля иска в частта за установяване на „недопустимост“ на споразумението за създаване на съвместен екип за разследване на криптираната комуникационна услуга „Sky ECC“, като предявен пред съд, който очевидно няма компетентност да го разгледа.
2)
Отхвърля иска в частта, в която е предявен срещу Агенцията на Европейския съюз за сътрудничество в областта на наказателното правосъдие (Евроюст) и в която се претендира обезщетение за неимуществени вреди, като явно недопустим.
3)
Отхвърля иска в частта, в която е предявен срещу Агенцията на Европейския съюз за сътрудничество в областта на правоприлагането (Европол) и в която се претендира обезщетение за неимуществени вреди, като явно лишен от всякакво правно основание.
4)
FF понася направените от него съдебни разноски, както и тези на Евроюст и Европол.
5)
Кралство Испания и Кралство Нидерландия понасят направените от тях съдебни разноски.